Agir (Brasiilia)

Agir (eesti Tegutsema) on Brasiilias tegutsev tsentristlik erakond. Erakond on kandnud aastatel 2000-2022 nimesid Kristlik Tööerakond (portugali Partido Trabalhista Cristão - PTC), 1989-2000 Rahvusliku Taasehitamise Erakond (portugali Partido da Reconstrução Nacional - PRN) ja 1985-1989 Nooruseerakond (portugali Partido da Juventude - PJ). Erakond on hetkel Brasiilia kongressi mõlemas kojas esinduseta. Aastal 1989 võitis erakonna kandidaat Fernando Collor de Mello presidendivalimised, kuid ta astus aastal 1992 tagasi. Collori parteikaaslasest asepresident Itamar Franco aga lahkus erakonnast ja ühines PMDBga. 1994. aasta valimistel kaotas PRN pea kõik oma alamkoja esindajad peale ühe ja 1998. ja 2002. aasta valimistel jäi kongressist välja. 1994. aasta presidendivalimistel oli plaan seada kandidaadiks Walter Queiroz, kuid see plaan kukkus läbi, kui Queiroz esitas valitsuskohtule teise maksudeklaratsiooni, millest tõusis korruptsioonikahtlus. Seejärel otsustas PRNi juhtkond Queiroze erakonnast välja heita ja kandidatuur lõppes. Tema asemele kandideeris Carlos Antônio Gomes, kes jäi valimistel eelviimasele kohale ja kogus alla poole miljoni hääle. 2006-2018. aasta valimistel suudeti alamkotta valida 1-4 esindajat viiesajakolmeteistkümnest. Aastal 2016 oli erakonda tagasi tulnud Collor, millega kaasnes erakonna esindatus Senatis esimest korda 21. sajandi jooksul. Collor lahkus PTCst aastal 2019 ja ühinese erakonnaga PROS, jättes PTC ilma esinduseta Senatis. Erakond toetas Lula da Silva kampaaniat 2022. aasta Brasiilia presidendivalimistel, mille Lula võitis. 2022. aasta valimistel jäi Agir aga kongressist välja, ning suutis osariiklikesse parlamentidesse valida üksikuid liikmeid. Erakonna asutaja ja president asutamisest peale on Daniel Tourinho. Erakonnal on esindust vaid Rio de Janeiro ja Goiási osariikide kohalikes parlamentides. Liiduringkonna kohalikku parlamenti valiti ka esindajaid, kuid nad vahetasid erakondi. "Sobre o Partido – AGIR36" (Brasiilia portugali). Originaali arhiivikoopia seisuga 15. september 2023. Vaadatud 13. septembril 2023. "PRN decide expulsar candidato a presidente" [PRN otsustab presidendikandidaadi välja heita]. Folha de São Paulo (Brasiilia portugali). 4. august 1994. Vaadatud 13. septembril 2022. Sardinha, Edson (6. aprill 2016). "Collor volta ao partido pelo qual se elegeu presidente e sofreu impeachment" [Collor naaseb erakonda, mille liikmena ta valiti presidendiks ja umbusaldati]. Universo Online (Brasiilia portugali). Vaadatud 13. septembril 2023. "Senador Fernando Collor ingressa no PROS" [Senaator Fernando Collor ühineb PROSiga]. PROS Paraná (Brasiilia portugali). 18. jaanuar 2019. Originaali arhiivikoopia seisuga 15. september 2023. Vaadatud 13. septembril 2023. "AGIR está entre os 16 partidos que apoiam eleição de Lula para presidente" [TEGUTSEMA on 16 erakonna seas, kes toetavad Lula valimist presidendiks]. agir36.com.br. 2022. Originaali arhiivikoopia seisuga 15. september 2023. Vaadatud 13. septembril 2023. "Eleições 2022: quantos deputados e senadores cada partido elegeu" [2022. aasta valimised: Mitu deputaati ja senaatorit iga erakond valituks sai]. BBC (Brasiilia portugali). 4. oktoober 2022. Vaadatud 13. septembril 2023. Teixeira, Isadora (31. jaanuar 2023). "Deputada distrital Jaqueline Silva se desfilia do partido Agir" [Ringkonna deputaat Jaqueline Silva lahkub erakonnast Tegutsema]. Metrópoles (Brasiilia portugali). Vaadatud 13. septembril 2023.